<classify> Kwa mujibu wa taarifa ya Shirikisho la Soka Tanzania TFF, Twiga Stars imepangwa kufungua dimba na Ivory Coast, Septemba 6, mwaka huu.TFF ilieleza kuwa Twiga Stars iliyoweka kambi kisiwani Zanzibar kwa takribani mwezi mmoja sasa, itacheza mchezo wake pili Septemba 9 dhidi ya Nigeria kabla ya kumalizia mchezo wake wa mwisho hatua ya makundi dhidi ya wenyeji Jamhuri ya Congo, Septemba 12, mwaka huu.Timu nane za wanawake kutoka barani Afrika zinashiriki fainali hizo ambazo ni Afrika Kusini, Cameroon, Ghana, Misri wamejitoa Kundi B, na wenyeji Congo, Ivory Coast, Nigeria na Tanzania kutoka Kundi A.Timu mbili za juu kutoka kila kundi zitafuzu kwa hatua ya nusu fainali. Msafara wa Tanzania utakaoshiriki katika Michezo ya Afrika utaondoka kwa awamu tatu. Tanzania itawakilishwa na timu za ngumi, kuogelea, soka la wanawake Twiga Stars, Paralimpiki, riadha na judo.Timu ya ndondi itakayokuwa chini ya kocha Benjamin Mwangata ndio itakuwa katika kundi la kwanza litakaloondoka kesho likiwa na mabondia watatu.Mabondia hao ni Ismail Isack, Said Seif na Hamad Omary pamoja na Katibu Mkuu wa Baraza la Michezo la Taifa BMT, Henry Lihaya. Kundi la pili litaondoka Septemba mosi ambalo litakuwa na timu za soka na kuogelea.Msafara wa Twiga Stars utakuwa na Kocha Mkuu na Msaidizi wake Rogasian Kaijage na Edina Lema wakati wachezaji ni Blassy Kiondo, Furaha Mnele, Christin Luambano, Fatuma Salum, Etoe Khamis, Asha Rashid, Sophia Mwasikili, Mwanahamisi Omary, Belina Zawadi, Fatuma Mwisendi, Fatuma Makusanya na Fatuma Maonyo.Wengine ni Amina Bilal, Fatuma Saleh, Donisia Minja, Theresia Casimir, Mwajuma Abdallah, Situmain Athumani, Sherda Mafupa na Anastanzia Katunzi.Wakati timu ya kuogelea itakuwa na Hemed Hilal, Shabir Ghabiyali, Aboubakar Rashidi Khamis na Issa Rashid Hamad. Timu zitakazoondoka Septemba 11 ni ile ya Paralympic, riadha na judo. Wachezaji wa paralimpiki ni Isidory Ponza, Madumla Mtweve na Selemani Mwezemti.Wanariadha ni Dickson Marwa, Giniki Emmanuel, Fabian Joseph, Hamis Ali Gulam na kocha Francis Nade. Timu ya judo itakuwa na Andrew Mlugu, Geofrey Mtawa na kocha Hamisi Zaidi.  <topic>: MICHEZO 